དེ་ཡང་རྩོམ་རིག་གཞུང་ལུགས་ཞེས་པའང་རིག་པའི་གཞུང་ལུགས་ཤིག་ཡིན་གཤིས་དེ་ལ་ངེས་པར་ཡང་དག་པའི་སྣེ་འཁྲིད་བསམ་བློ་ཞིག་ལྡན་དགོས་པ་ཡིན།ཡང་དག་པའི་བསམ་བློ་ཞེས་པའི་ཚད་དེ་གང་ནས་འཇོག་གམ་ཞེ་ན།འདིར་གཙོ་བོ་མི་རིགས་ཀྱི་བསམ་བློ་འདུ་ཤེས་ལ་བྱའོ།དེས་ན་བོད་ཀྱི་རྩོམ་རིག་གཞུང་ལུགས་ཀྱི་བསམ་བློའི་འདུ་ཤེས་ནི་བོད་པ་རང་གི་འདུ་ཤེས་ཡིན་པ་ལས་ནུབ་ཕྱོགས་ཀྱི་བསམ་པའི་འདུ་ཤེས་ཀྱིས་བོད་ཀྱི་རྩོམ་རིག་གཞུང་ལུགས་ཀྱི་བསམ་བློའི་ཚབ་བྱེད་མི་ཉན་ལ།རྒྱ་མི་རིགས་ཀྱི་ཉི་མ་དམར་པོ་ཞེས་བསྟོད་པ་བྱེད་པའི་བསམ་བློས་བོད་ཀྱི་ཉི་མ་སེར་པོའི་འདུ་ཤེས་ཀྱི་ཚབ་བྱེད་མི་ཐུབ་པས་གང་དེའི་བསམ་པའི་འདུ་ཤེས་དེར་བརྩི་འཇོག་གིས་རྒྱུན་འཛིན་དང་དར་སྤེལ་གཏོང་དགོས་པ་ཡིན།དེ་ལྟར་བྱུང་ཚེ་འཛམ་གླིང་གི་རྩོམ་རིག་དགའ་ཚལ་ན་མཚར་སྡུག་གི་གང་བུ་ཞིག་བཞད་ངེས།